Bya JOHNBOSCO MULYOWA
NABBAMBULA w’omuliro asaanyizzaawo amaka g’omusawo ebintu bya bukadde ne bitokomoka okubadde n’emmotokka.
Bino bigudde mu kibuga Masaka, kyokka poliisi ezikiriza omuliro ne tabayamba olw’emmotokka zaayo ezizikiza omuliro okubeera nga zaafa era nga zaatuula ku kitebe kya poliisi e Masaka!
Omuliro guno ogwaataandise ku ssaawa kkumi neemu ez’okumakya ku Ssande gwaasanyizaawo amaka g’omusawo Joachim Mushabe ku kyaalo Sennyange A mu Munisipaali y’e Masaka, era ng’abadduukirize baalemereddwa okubaako kye bakola okutaasa olw’omuliro ogwaabadde gutuntumuka.
Kigambibwa nti omuliro gwataandikidde mu galagi omwabadde emmotokka era ng’ekintu kyabaluse omulundi gumu n’ekyazzeeko muliro kusasaanira nnyumba yonna mu bwangu obw’ekitalo.
Mmotokka ya disitulikiti y’e Masaka ey’amazzi yeeyasobodde okujja okutaasaako naye nga weyatuukidde nga mpaawo kiyinza kutaasibwa.
Omwogezi wa poliisi, e Masaka Lameck Kigozi yategeezezza nti kituufu balina okusoomoozebwa olwokuba nti tebakyalina mmotokka neemu ezikiza muliro erina okukola mu disitulikiti zonna omwenda ezikola Greater Masaka era nga bassaayo dda okusaba kwaabwe eri bakamabaabwe ku nsonga eno kyokka nga babadde tebanaweebwa mmotokka ndala.
lug_Latn lug_Latn lug_Latn lug_Latn lug_Latn lug_Latn lug_Latn